Øivind Roos er bosatt i Kongsvinger, hvor han for tiden arbeider som teatersjef i Teater i Glåmdal. Han er utdannet i musikkvitenskap ved Universitetet i Oslo. Han var i mange år knyttet til Hedmark Teater som musikalsk leder og regionleder. En periode var han kultursjef i Kongsvinger kommune, før han arbeidet som freelance teaterarbeider. 1. september 2010 ble han ansatt som sjef ved nystartede Teater i Glåmdal, som er et regionalt teaterverksted for de sju glåmdalskommunene.